મુંબઈ – ભારતીય રેલવેમાં ભરતી થવા માટેની પરીક્ષામાં પાસ થઈ ગયેલા અને હવે ખાલી પડેલી જગ્યાઓ પર નોકરીએ રાખવાની માગણી કરતા તેમજ રેલવેમાં ભરતી માટે રાખવામાં આવેલી 20 ટકા અનામતની પ્રથાને કાયમને માટે રદ કરવાની માગણી પર જોર લગાવવા માટે 500 જેટલા અપ્રેન્ટિસ યુવક-વિદ્યાર્થીઓએ આજે સવારે લગભગ 6.30 વાગ્યાથી અહીં મધ્ય રેલવે વિભાગ પર દાદર અને માટુંગા સ્ટેશનો વચ્ચે રેલ-રોકો આંદોલન કર્યું હતું. બાદમાં રેલવે પ્રશાસન તરફથી લેખિત ખાતરી મળ્યા બાદ વિદ્યાર્થીઓએ એમનું આંદોલન લગભગ ૧૧ વાગ્યે પાછું ખેંચ્યું હતું.